የአገሪቱ የውጭ ግንኙነት እንቅስቃሴ ብሔራዊ ጥቅምን ባስጠበቀ መልኩ እንዲመራ እየሠራ መሆኑን ሚኒስቴሩ አስታወቀ
የኢፌዴሪ ውጪ ጉዳይ ሚኒስቴር የኢትዮጵያን ውጪ ግንኙነት ብሄራዊ ጥቅም ባስጠበቀ መልኩ እንዲመራ የሚያስችል አላማ አስቀምጦ እየተንቀሳቀሰ መሆኑ ገለጸ ፡፡የውጭ ጉዳይ ሚኒስቴር በአዲሱ ሪፎርም ተመሥረቶ የመደባቸውን አምባሳደሮችና ሚሲዮነሮች አቅምን ለማጎልብት የሚረዳ ሥልጠና ለአሥር ቀናት የሚቆይ ሥልጠና አዘጋጅቷል፡፡ሥልጠናው ከዛሬ የሚጀምር ሲሆን የውጭ ጉዳይ ሚኒስትሩ ዶክተር ወርቅነህ ገብየሁ  ተገኝተው ሥልጠናውን አስጀምረውታል ።በሥልጠነው ማስጀመሪያ ስነስረዓት ተገኝተው ንግግር ያደረጉት ሚኒስትሩ ዶ/ር ወርቅነህ ገብየው እንደተናገሩት ሠልጣኖቹ በተመደቡብት ሀገር የኢትዮጵያን ብሄራዊ ጥቅም ማስቀደምና ዜጎቻቸውን ማገልገል ቅድሚያ ሊሠጡት የሚገባ ጉዳይ መሆኑን አንስተዋል፡፡የሀገራት ግንኙነት በዋናነት የሚመሰረተው በዲፖሎማሲያዊ ስኬት መሆኑን ያነሱት ሚኒስትሩ እውቀትን፤የሰው ሀይልንና ዘመኑ ያፈራቸውን ዲጂታል መሳሪያዎች በአግባቡ በመጠቀም ውጤታማ ስራ ከፊታቸው እንደሚጠብቃቸውም አንስተዋል፡፡ለየት ባለ መልኩም ሥራውን ማገዝ እንዲችሉ የትዳር አጋሮቻቸው በስልጠናው በመጨረሻ እንዲካተቱ ተደርጓል ብለዋል፡፡በስልጠናው 20 አምባሳደሮችና ሁለት ሚሲዮነሮች የተካተቱ ሲሆን ከውጪ ግንኙነት አካላትና ከተለያዩ ተቋማት በተውጣጡ አሰልጣኞች በተዘጋጁ ርዕሰ ጉዳዮች ላይ ቆይታ እንደሚኖራቸው ማወቅ ተችሏል፡፡